ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጂሃዳዊ ጉጅለ ዳዕሽ፡ ሓድሽ መራሒ ረቝሑ 31 ጥቅምቲ 2019 ዝተመሓየሸ 1 ሕዳር 2019 ምንጪ ስእሊ, AFP ጂሃዳዊ ጉጅለ ዳዕሽ፡ ሞት መራሒ እቲ ጉጅለ ዝነበረ ኣቡበከር ኣልባቕዳዲ ብምእማን፡ ንዕኡ ዝትክኦ ሓዲሽ መራሒ ከም ዝረቝሐኣፍሊጡ። እቲ ጉጅለ ብዝጥቀመሉ ማሕበራዊ ሚድያ ቴሌግራም ኣቢሉ፡ ዓብዱ ኢብራሂም ሃሸሚ ኣል-ቑራይሺ ሓድሽ መራሒ እቲ ጉጅለ ከም ዝኾነ ሓቢሩ። ሓይልታት ኣሜሪካ፡ ኣብ ሰሜን ምዕራብ ሶርያ ኣብ ዝርከብ መንበሪ ኣልባቕዳዲ ብዝፈጸሙዎ ስርሒት፡ ኣብ ትሕቲ ገዛ ተኳዒቱ ናብ ዝነበረ ጎድጓድ ብምኻድ ዓርሰ ቕትለት ከም ዝፈጸመ ይግለጽ። ኣቡበከር ኣል-ባቕዳዲ፡ መራሒ ናይ'ቲ ኣብ ሶርያ፡ ዒራቕን ሊብያን ከምኡ'ውን ኣብ ዝተፈለለዩ ከባቢታት ዓለም ዝንቀሳቐስ ጂሃዳዊ ጉጅለ ዳዕሽ እዩ ነይሩ። መራሒ ኣይኤስ ኣል-ባቕዳዲ ብኸመይ ተቐቲሉ?
